JayJayThrowThrow/commonwealth-wiki-mix huggingface dataset:
अंबिका

इवलेसे|अंबा, अंबिका व [[अंबालिका यांचे अपहरण करताना भीष्म.]]

हे महाभारतातील एक पात्र आहे. ती काशीच्या राजाची मुलगी आणि अंबा व अंबालिका यांची बहीण असते.

मुली मोठ्या झाल्यावर काशीचा राजा त्यांच्या स्वयंवराचे आयोजन करतो. हस्तिनापूरचा राजा विचित्रवीर्य याचा सावत्र भाऊ भीष्म याची इच्छा असते की त्याचा विवाह अंबा, अंबिका व अंबालिका यांच्याशी व्हावा. मात्र जुन्या वितुष्टामुळे काशीचा राजा हस्तिनापूर साम्राज्याला स्वयंवराचे आमत्रण देत नाही. तेव्हा क्रोधित होऊन भीष्म स्वयंवरात जातो व तेथील उपस्थित राजांना पराजित करून अंबा, अंबिका व अंबालिकाला घेऊन हस्तिनापूरला घेऊन येतो. मात्र अंबाने मनोमन शाल्व राजकुमाराला आपला पती मानले असल्यामुळे विचित्रवीर्याचे लग्न अंबिका व अंबालिकाशी होते.

मात्र लग्नानंतर लगेचच क्षयामुळे विचित्रवीर्याचा मृत्यू होतो. कुरू वंश टिकून राहावा यासाठी पुत्रप्राप्तीसाठी, अंबिकाची सासू (सत्यवती) अंबिकाला सत्यवतीचा जेष्ठ पुत्र व्यास यांच्याकडे पाठवते. मात्र महर्षी व्यासांचे उग्र रूप पाहून अंबिका एकदम घाबरून जाते आणि आपले डोळे मिटून घेते. यामुळे तिचा मुलगा धृतराष्ट्र अंधळा जन्मेल अशी भविष्यवाणी व्यास करतात. सत्यवती तिला परत एकदा व्यासांकडे जायला सांगते. मात्र यावेळेस घाबरून ती स्वतः न जाता आपल्या एका दासीला व्यासांकडे पाठविते. त्या दासीला विदुर नावाचा पुत्र नीतिनिपूण पुत्र होतो.


वर्ग:महाभारतातील व्यक्तिरेखा
विदुर

इवलेसे| विदुर आणि धृतराष्ट्र.
विदुर हा महाभारतात उल्लेखलेला धृतराष्ट्राचा व पंडूचा सावत्रभाऊ होता. त्याचा जन्म हस्तिनापुराच्या राण्या अंबिका व अंबालिका यांच्या एका दासीच्या पोटी झाला.

अंबिका व अंबालिका यांचा विवाह हस्तिनापुराचा राजा विचित्रवीर्य याच्याशी झाला. विचित्रवीर्य निस्संतान असतानाच निधन पावला. वंश चालू ठेवण्यासाठी विचित्रवीर्याची आई सत्यवती हिने तिचा दुसरा पुत्र ऋषी व्यास पाराशरास विचित्रवीर्याच्या राण्यांस नियोग देण्यासाठी पाचारले. तपस्येतून उठून आलेल्या व्यासाचे उग्र रूप पाहताच अंबिकेने डोळे झाकून घेतले, तर अंबालिकेचा चेहरा पांढराफटक पडला. यातून कालांतराने अंबिका व अंबालिकेस व्यासाच्या प्रभावाने आंधळा असलेला धृतराष्ट्र व पंडुरोगी असलेला पंडु हे पुत्र झाले.

उपरोल्लेखित प्रसंगानंतर सत्यवतीने व्यासास पुन्हा एकदा अंबिकेकडे धाडले. त्यावेळेसही अंबिकेने स्वतःऐवजी आपल्या दासीला प्रासादात ठेवले. व्यासाचे रूप पाहून ती कर्तव्यनिष्ठ दासी मात्र घाबरली नाही. व्यासामुळे या दासीला राहिलेला गर्भ राण्यांना राहिलेल्या गर्भांप्रमाणे दोषयुक्त न राहता निर्दोष राहिला. तोच विदुर या नावाने ओळखला गेला.


वर्ग:महाभारतातील व्यक्तिरेखा
शकुनी

इवलेसे|शकुनी व दुर्योधन
शकुनी हा गांधार देशाचा राजपुत्र व धृतराष्ट्राची पत्नी गांधारी हिचा सख्खा भाऊ होता. गांधारी व धृतराष्ट्राच्या विवाहानंतर शकुनीने गांधारीच्या प्रेमाखातर हस्तिनापूरमधे कायमचे वास्तव्य केले.

शकुनी द्युत या खेळामधे निपुण होता. आपला भाचा दुर्योधन याला हस्तिनापूरचे राज्य मिळवून देण्याच्या महत्त्वाकांक्षेमुळे शकुनीने पांडवांना द्युतासाठी आमंत्रित केले व हरवले. यामुळे पांडवांना राज्यत्याग करून बारा वर्षांचा वनवास व एक वर्षाचा अज्ञातवास भोगण्याची अट पाळावी लागली.शकुनी कडील पासे हे त्याच्या वडिलांच्या पाठीच्या हाडांचे होते ,व ते शकुनी च ऐकत


वर्ग:महाभारतातील व्यक्तिरेखा
विकर्ण

इवलेसे|कौरव सेना

विकर्ण धृतराष्ट्राचा एकविसावा पुत्र आणि कौरवांचा सावत्र भाऊ होता. द्युतप्रसंगामधे द्रौपदीच्या होत असलेल्या विटंबनेला कौरवांच्या बाजूकडील एकट्या विकर्णाने विरोध दर्शवला होता.त्याने दोन लग्न केले. त्याचं पत्नींची नावे - त्रिलोकपुर साम्राज्यची दोन राजकुमारी होत्या. एक होती सुदेशनावती आणि दूसरी होती इंदुमती. सुदेशनावतीसोबत त्याला ज्योत्स्ना नावाची मुलगी झाली आणि इंदुमतीसोबत त्याला १० मुलगी झाल्या ज्याचात प्रथम राजकुमारी दुर्गा होती. तिने अंगराज कर्णचा मुलगा सत्यसेन सोबत लग्न केलं.


वर्ग:महाभारतातील व्यक्तिरेखा
वर्ग:कौरव
वर्ग:पुरुष चरित्रलेख
सदाशिव मार्तंड गर्गे

सदाशिव मार्तंड गर्गे (जन्म : लहुरी-बीड, ४ नोव्हेंबर १९२०; - ४ नोव्हेंबर २००५) हे मराठी पत्रकार, इतिहाससंशोधक, समाजशास्त्रज्ञ होते.

गर्ग्यांना मराठी, फारसी व उर्दू या भाषा येत होत्या. त्यांनी मोडी लिपीही अभ्यासली होती. पेशाने पत्रकार असलेल्या गर्ग्यांनी नागपुरात 'तरुण भारत' आणि पुण्यात 'सकाळ' व 'विशाल सह्याद्री' या वृत्तपत्रांतून २७ वर्षे पत्रकारिता केली.
वैवाहिक जीवन

मूळच्या मराठवाड्यातील अंबेजोगाईच्या असणा्या लीलाताई गर्गे या स.मा. गर्ग्यांच्या पत्नी होत्या. इ.स. २००९ साली लीलाताईंचा मृत्यू झाला.
प्रकाशित साहित्य

'भारतीय समाजविज्ञान कोश' हे गर्ग्यांचे महत्कार्य आहे. सुमारे आठ-दहा वर्षे प्रचंड परिश्रम करून, शंभराहून जास्त लेखकांकडून नोंदी लिहून घेऊन सहा खंडांत त्यांनी हा कोश प्रकाशित केला. यांचे खालील साहित्य प्रकाशित झाले आहे :

* आकांक्षा पत्रकारितेची
* इतिहासाची साधने : एक शोधयात्रा
* करवीर रियासत
* गोपाळ गणेश आगरकर यांचे चरित्र
* भारताचा स्वातंत्र्यसंग्राम
* भारतीय समाज विज्ञान कोश (सहा खंड)
* भारतीय समाजविज्ञान कोश : पारिभाषिक शब्दसंग्रह (पुरवणी खंडातील पारिभाषिक शब्द संग्रहासह)
* राज्यशास्त्राचा विकास
* समाजवादी समाजरचना
* समाजविज्ञान आणि संस्कृती
* स्वप्न आणि सत्य
* शांतिपर्वातील कथा
* हिंदुराव घोरपडे घराण्याचा इतिहास
संस्थात्मक कार्य

स.मा. गर्गे हे अखिल भारतीय इतिहास अभ्यास परिषदेच्या अध्यक्षपदी काही काळ काम करत होते. 'मराठवाडा मित्रमंडळ' ही संस्थाही त्यांनी स्थापली.
पुरस्कार

* गर्ग्यांच्या चार पुस्तकांना महाराष्ट्र राज्य साहित्य पुरस्कार मिळाला. महाराष्ट्र राज्य साहित्य संस्कृती मंडळाने त्यांना गौरववृत्ती बहाल केली. त्यांना प्रज्ञावंत पुरस्कारही मिळाला.
* स.मा. गर्गे यांच्या नावाने एखाद्या विशेष विषयावरील ग्रंथाला 'समाजविज्ञान कोषकर्ते गर्गे' नावाचे पारितोषिक दिले जाते. पंकज कालुवाला यांच्या 'राजकीय हत्या' या पुस्तकाला हे पारितोषिक मिळाले आहे.
बाह्य दुवे

* महाराष्ट्र टाइम्समधील लेख


गर्गे,सदाशिव मार्तंड
गर्गे,सदाशिव मार्तंड
गर्गे,सदाशिव मार्तंड
वर्ग:इ.स. १९२० मधील जन्म
वर्ग:इ.स. २००५ मधील मृत्यू
इटालियन भाषा

इटालियन ही रोमान्स भाषासमूहामधील एक प्रमुख युरोपियन भाषा आहे. इटालियन ही इटली, स्वित्झर्लंड, सान मारिनो व व्हॅटिकन सिटी ह्या देशांची राष्ट्रीय भाषा असून युरोपियन संघाच्या २३ अधिकृत भाषांपैकी एक आहे. इटालियन भाषा लॅटिनपासून निर्माण झाली असून सध्या जगातील सुमारे ८.५ कोटी लोक इटालियन भाषा समजू शकतात.


Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|इटालियन शाळेत शिकवले जाणारे हस्तलेखन कर्सिव्ह
Idioma%20italiano.png

संदर्भ

*
*
*
हे सुद्धा पहा

* जगातील भाषांची यादी


वर्ग:इटलीमधील भाषा
वर्ग:रोमान्स भाषासमूह
खोपोली

इवलेसे|खोपोली रेल्वेस्थानक
खोपोली हे रायगड जिल्ह्यातील गाव आहे. हे गाव मुंबई उपनगरी रेल्वेचे एक स्थानक आहे.

खोपोली हे भारत देशातील, महाराष्ट्र राज्यातील,रायगड जिल्ह्यातील, खालापूर तालुक्यातील एक औद्योगिक शहर आहे. खोपोली येथे टाटा पावर कंपनीचे जलविद्युत निर्माण केंद्र आहे.
आणि गगनगिरी महाराजांचा मठ आहे. तसेच हे एक रमणीय ठिकाण आहे.
पर्यटन

* झेनिथ धबधबा व रिंग धबधबा
* गगनगिरी आश्रम
*सुंदर ठिकाणे
शैक्षणिक संस्था

* जनता माध्यमिक विद्यालय आणि कॉलेज
* खोपोली महानगरपालिका प्राथमिक विद्यालय
* खोपोली पॉलिटेकनिक कॉलेज
* कारमेल कॉनव्हेंट स्कूल
* कारमेल कॉलेज फोर गर्ल्स
* आनंद विद्यालय
* झेनिथ विद्यालय
* शिशु मंदिर ईंग्रजी विद्यालय
* जे.सी.एम.एम विद्यालय
* खोपोली महानगरपालिका कॉलेज
* सह्याद्री विद्यालय

वर्ग:रायगड जिल्ह्यातील गावे
नोव्हेंबर १

ठळक घटना आणि घडामोडी

अठरावे शतक

एकोणिसावे शतक

विसावे शतक

एकविसावे शतक

जन्म

* १७६२ - स्पेंसर पर्सिव्हाल, युनायटेड किंग्डमचा पंतप्रधान
* १७७८ - गुस्ताफ चौथा एडॉल्फ, स्वीडनचा राजा
* १८६५ - मॉॅंटी बाउडेन, ईंग्लिश क्रिकेट खेळाडू
* १९१८ - शरद तळवलकर, मराठी चित्रपट अभिनेते
* १९२३ - ब्रुस डूलॅंड, ऑस्ट्रेलियन क्रिकेट खेळाडू
* १९२६ - जेराल्ड स्मिथसन, ईंग्लिश क्रिकेट खेळाडू
* १९४० - रमेश चंद्र लाहोटी, भारताचे सरन्यायाधीश
* १९५१ - क्रेग सर्जियन्ट, ऑस्ट्रेलियन क्रिकेट खेळाडू
* १९६४ - कोसला कुरुप्पुअराच्छी, श्रीलंकेचा क्रिकेट खेळाडू
* १९६८ - अक्रम खान, बांगलादेशचा क्रिकेट खेळाडू
* १९७० - शर्विन कॅम्पबेल, वेस्ट ईंडीझचा क्रिकेट खेळाडू
* १९७३ - ऐश्वर्या राय, भारतीय अभिनेत्री
* १९७४ - व्ही.व्ही.एस. लक्ष्मण, भारतीय क्रिकेट खेळाडू
* १९८७ - इलिआना डिक्रुझ, भारतीय अभिनेत्री
* १९४५ - डॉ.नरेंद्र दाभोलकर, संस्थापक महाराष्ट्र अंधश्रद्धा निर्मूलन समिती
मृत्यू

* १३९१ - आमाद्युस सातवा, सव्हॉयचा राजा
* १७०० - कार्लोस दुसरा, स्पेनचा राजा
* १८९४ - अलेक्झांडर तिसरा, रशियाचा झार
प्रतिवार्षिक पालन

* मृतक दिन - मेक्सिको
* राष्ट्र दिन - अल्जीरिया
* स्वातंत्र्य दिन - ॲंटिगा आणि बार्बुडा
* राज्य स्थापना दिन - केरळ, कर्नाटक, आंध्र प्रदेश,हरियाणा
* जागतिक वनस्पतीभक्षक दिन

----
ऑक्टोबर ३० - ऑक्टोबर ३१ - नोव्हेंबर १ - नोव्हेंबर २ - नोव्हेंबर ३ - नोव्हेंबर महिना
बाह्य दुवे
सचिन पिळगांवकर

सचिन पिळगांवकर (१७ ऑगस्ट १९५७; बृहन्मुंबई, महाराष्ट्र - हयात) हे मराठी चित्रपट अभिनेते, निर्माते आहेत. त्यांनी मराठी, हिंदी भाषांमधील चित्रपट, दूरचित्रवाणी कार्यक्रम, नाटकांतून अभिनय केला आहे.

इ.स. १९६२ सालच्या "हा माझा मार्ग एकला" या मराठी चित्रपटाद्वारे वयाच्या चौथ्या वर्षी त्यांनी चित्रपटक्षेत्रात पदार्पण केले. बालकलाकार म्हणून त्यांनी सुमारे ६५ चित्रपटांमध्ये काम केले. गीत गाता चल (1975), बालिका बधू (1976), आंखियों के झारोखों से (1978) आणि नदिया के पार (1982) हे अत्यंत यशस्वी चित्रपट करून ते अभिनेता म्हणून भारतातील घराघरात प्रसिद्ध झाले. त्यांनी हिंदी, मराठी आणि भोजपुरी सिनेमात काम केले आहे. तू तू मैं मैं (2000) आणि कडवी खट्टी मिठी यशस्वी विनोदी मालिकांमध्ये अभिनय, निर्मिती आणि दिग्दर्शन केले. त्यांनी मैं बाप (1982), नवरी मिळे नवऱ्याला (1984), अशी ही बनवा बनवी (1988), आमच्‍यासारखे आम्हीच (1990) आणि नवरा माझा नवसाचा (2004) यांसारख्या अनेक सुपरहिट मराठी चित्रपटांचे दिग्‍दर्शन केले.
बालपण

सचिन पिळगांवकर याचा जन्म मुंबईत एका मराठी-कोकणी परिवारात झाला. इ.स. १९६२ सालच्या हा माझा मार्ग एकला या मराठी चित्रपटातील बाल कलाकाराच्या भूमिकेद्वारे वयाच्या चौथ्या वर्षी त्याचा चित्रपटसृष्टीत प्रवेश झाला. या चित्रपटातील भूमिकेसाठी त्याला सर्वपल्ली राधाकृष्णन यांच्या हस्ते बालकलाकारासाठीचा राष्ट्रीय चित्रपट पुरस्कार मिळाला. त्यानंतर बालकलाकार म्हणून त्याने ज्वेलथीफ, ब्रह्मचारी, मेला आणि अन्य १५ चित्रपटांतून भूमिका केल्या.
कारकीर्द

सचिन ने मराठी आणि हिंदी चित्रपटात अभिनय केला आहे. मराठी चित्रपटात त्यांनी अभिनय, लेखन‌, दिग्दर्शन आणि काही चित्रपटात गायन केलेले आहे. त्यांनी अशोक सराफ, लक्ष्मीकांत बेर्डे अश्या मराठी चित्रपटात सृष्टीतील अभिनेत्यांना बरोबर अभिनय केला आहे. सचिन अष्टपैलू कलाकार आहे.
त्यांना महागुरू ह्या आदरणीय नावाने ओळखले जाते.

एकापेक्षा एक ह्या झी मराठी वरील नृत्य कार्यक्रमात त्यांनी परिक्षकाची भूमिका ही उत्कृष्टरित्या वठवली. तेथेच त्यांना प्रथम महागुरू असे संबोधित केले गेले.

सचिन ह्यांना मुख्यमंत्र्यांची भूमिका साकारण्याची तीव्र इच्छा होती ती इच्छा सिटी ऑफ ड्रीम्स ह्या वेबसीरिजच्या रूपाने पूर्ण झाली. ह्या वेबसीरिजचा पुढील भाग येणार आहे त्यामध्ये मुख्यमंत्री हे महागुरू सचिन राहतील व उपमुख्यमंत्री म्हणून प्रिया बापट ह्यांना संधी दिली जाईल आणि गृहमंत्री म्हणून स्वप्निल जोशी ह्यांचे नाव विचाराधीन आहे.
जीवन

सचिन हे आपल्या फिटनेससाठी ओळखले जातात. दररोज ४ तास घाम गाळुन व्यायाम आणि शुद्ध सात्विक थाळीतील भोजन व भोजन्नोतर केवळ १५ मिनीटे विश्रांती हा त्यांचा फिटनेस मंत्रा आहे.

स्वप्निल जोशी हा सचिन पिळगावकर ह्यांना आपले आदर्श आणि पितृतुल्य मानतो.
इवलेसे|प्रिय पत्नी सुप्रिया पिळगावकर|सुप्रिया पिळगावकरसोबत
चित्रपट
मराठी चित्रपट

*
हिंदी चित्रपट

*
संदर्भ
बाह्य दुवे

*


वर्ग:मराठी चित्रपट अभिनेते
वर्ग:हिंदी चित्रपट अभिनेते
वर्ग:इ.स. १९५७ मधील जन्म
वर्ग: पुरुष चरित्रलेख
अतुल कुलकर्णी

अतुल कुलकर्णी (सप्टेंबर १०, इ.स. १९६५ - ) हे मराठी चित्रपट व नाट्य अभिनेते आहेत. त्यांना हे राम चित्रपटातील श्रीराम अभ्यंकर ही व्यक्तिरेखेच्या निरुपणाबद्दल राष्ट्रीय पुरस्कार मिळाला. याशिवाय पेज थ्री व रंग दे बसंती या चित्रपटांतील त्यांच्या भुमिकांनाही चिकित्सकांकडून दाद मिळाली. विविध मराठी चित्रपटातही त्यांनी काम केले आहे. मातीमाय हा त्यांचा चित्रपट टोरोंटो चित्रपट महोत्सवात प्रदर्शित झाला.
रंग दे बसंती या चित्रपटामुळे त्यांना बरीच प्रसिद्धी लाभली.
सुरुवातीचे जीवन

बेळगावमध्ये जन्मलेल्या अतुलने दहावीपर्यंतचे शिक्षण हरिभाई देवकरण हायस्कूल, सोलापूरमध्ये पूर्ण केले. त्यांचे आईवडिल सोलापूरला स्थिरस्थावर झाले. १२वी बेळगावमध्ये पूर्ण करून तेथील अभियांत्रिकी महाविद्यालयात प्रवेश मिळवला. पण आभियांत्रिकीमध्ये मन न रमल्यामुळे नंतर सोलापुरातील डी.ए.वी.महाविद्यालयातून इंग्रजी सहित्य या विषयात बी.ए. पूर्ण केले.
कलाजीवन

शालेय व महाविद्यालयीन जीवनातच त्यांनी सांस्कृतिक कार्यक्रमातील नाटकात काम करणे सुरू केले होते. त्याचवेळी सोलापुरातील "नाट्य आराधाना" नावाच्या हौशी नाट्यसंस्थेचे सदस्यही बनले. दोन वर्षे पडद्यामागे काम केल्यानंतर त्यांना नट म्हणून काम करण्याची संधी मिळाली व त्याच्यातच कारकीर्द करण्याचा निर्णय घेतला. त्यांनी १९९२ मध्ये नॅशनल स्कूल ऑफ ड्रामा, नवी दिल्ली मध्ये प्रवेश घेतला. १९९५ साली पोस्ट ग्रॅज्युएट डिप्लोमा ईन ड्रॅमाटीक आर्ट्स ही पदवी मिळवली
पुरस्कार व सन्मान

राष्ट्रीय पारितोषिके
:२००२: चांदनी बार
:२०००: हे राम
चित्रपट

मराठी चित्रपट

*कैरी - २०००
*ध्यासपर्व - २००१
*१०वी फ - २००३
*वास्तुपुरुष - २००३
*देवराई - २००४
*चकवा - २००५
*मातीमाय - २००६
*वळू - २००८
*नटरंग - २०१०
* प्रेमाची गोष्ट - २०१३
*हॅपी जर्नी - (२०१४)
हिंदी चित्रपट

*हे राम - २०००
*चांदनी बार - २००१
*रन - २००२
*दम - २००२
*सत्ता - २००३
*८८ ऍन्टॉप हिल - २००३
*खाकी - २००४
*पेज ३ - २००५
*रंग दे बसंती - २००६
*गौरी: द अनबॉर्न - २००७
*देल्ही ६ - २००९
Junglee (2019)
*सिटी ऑफ ड्रीम्स वेबसीरिज [अमेय राव गायकवाड,खासदार(चेंबूर लोकसभा मतदारसंघ)]
नाटके

* समुद्र
* गांधी विरुद्ध गांधी
* माणूस नावाचे बेट
* आपण सारेच घोडेगावकर
* चाफा
* झाले मोकळे आभाळ
बाह्य दुवे

* अतुल कुलकर्णींचे स्वतःचे संकेतस्थळ
* रेडीफवरील मुलाखत
* Gmagazine.com वरील मुलाखत
* रेडीफवरील आणखी एक मुलाखत
* Atul Kulkarni – The official site
* Atul Kulkarni's interview on Rediff
* Interview on Gmagazine.com
* Another Rediff Interview


कुलकर्णी, अतुल
वर्ग:राष्ट्रीय नाट्य विद्यालयाचे माजी विद्यार्थी
सयाजी शिंदे

सयाजी शिंदे (जन्मदिनांक 13 जानेवारी 1959 साखरवाड़ी,सातारा जिल्हा, महाराष्ट्र,भारत. - हयात) हा मराठी चित्रपट व नाटके, तसेच कन्नड, तमिळ, मल्याळम, तेलुगू आणि हिंदी भाषांतील चित्रपटांमध्येही अभिनय केलेला अभिनेता, चित्रपटनिर्माता आहे. कॉलीवुड-टॉलीवुड चित्रपटसृष्टींत याचे चित्रपट अतिशय लोकप्रिय ठरले आहेत. हा मूळचा सातारा जिल्ह्यातील असून मुंबईत मराठी चित्रपट-नाटके व हिंदी चित्रपटांतून अभिनय केल्यानंतर याने कॉलीवुड व टॉलीवुडाची वाट धरली. याने आतापर्यंत सुमारे ३० तेलुगू, १२ तमिळ, ४० हिंदी, ४ मराठी तसेच २ इंग्लिश, १ कन्नड व १ मल्याळम चित्रपटांमधून कामे केली आहेत.

अभिनयासोबत याने चित्रपटनिर्मितीही केली आहे. गोष्ट छोटी डोंगराएवढी (इ.स. २००९), डांबिस (इ.स. २०११) या मराठी चित्रपटांचा हा सहनिर्माता होता.
बाह्य दुवे

*


वर्ग:मराठी अभिनेते
वर्ग:मराठी चित्रपट अभिनेते
वर्ग:तमिळ चित्रपट अभिनेते
वर्ग:तेलुगू चित्रपट अभिनेते
वर्ग:हिंदी चित्रपट अभिनेते
सोनाली कुलकर्णी

सोनाली कुलकर्णी ह्या एक मराठी चित्रपट अभिनेत्री आहेत. त्यांचा जन्म पुणे येथे झाला. त्यांनी मराठी आणि हिंदी चित्रपटांमध्ये काम केलेले आहे. दोघी​​, देऊळ, दिल चाहता है, सिंघम, आणि टॅक्सी नं. ९२११ मधल्या त्यांच्या भूमिका प्रसिद्ध आहेत.
ओळख

जीवन

लेखन

सोनाली कुलकर्णी यांनी सो कूल या पुस्तकाचे लेखन केले आहे.
कार्य

चित्रपट

इंग्रजी, इटालियन, बंगाली, मराठी, तामीळ, तेलगू, हिंदी भाषांतील सुमारे ८० चित्रपटांत सोनाली कुलकर्णी यांनी कामे केली आहेत.
मराठी

* अगं बाई अरेच्चा २!
* कैरी
* घराबाहेर
* देऊळ
* देवराई
* दोघी
* गुलाबजाम (आगामी)
* पुणे ५२
* डॉ. प्रकाश बाबा आमटे
* रिंगा रिंगा
* सखी
* पेन्शन
हिंदी

* अग्निवर्षा
* कितने दूर कितने पास
* जहाँ तुम ले चलो
* जुनून
* टॅक्सी नंबर ९२११
* डरना जरूरी है
* दायरा
* दिल चाहता है
* दिल विल प्यार व्यार
* प्यार तूने क्या किया
* डॉ. बाबासाहेब आंबेडकर
* ब्राईड अँड प्रेज्युडिस
* मिशन कश्मीर
इंग्रजी

* डाॅ. आंबेडकर
* ब्राईड अँड प्रेज्युडिस
* माया द रिॲलिटी
* सायलेन्स प्लीज ... द ड्रेसिंग रूम
इंग्रजी आणि इटालियन

* द वृंदावन फिल्म स्टुडिओ
इटालियन

* फायर ॲ माय हार्ट
गुजराती

* लव्ह इज ब्लाईंड
तमिळ

* माय मादम
तेलुगू

* यल्लम्मा
पुरस्कार

* पुण्याच्या प्रियंका महिला उद्योग संस्थेतर्फ स्व. राजीव गांधी कला गौरव पुरस्कार (२१-५-२०१६)
संदर्भ
बाह्य दुवे

* सोनालीकुलकर्णी.ऑर्ग
* मराठी तारका संकेतस्थळ


वर्ग:मराठी चित्रपट अभिनेत्री
वर्ग:मराठी नाट्यअभिनेत्री
वर्ग:हिंदी चित्रपट अभिनेत्री
वर्ग:इ.स. १९७४ मधील जन्म
वर्ग:स्त्री चरित्रलेख
अर्चना जोगळेकर

इवलेसे|अर्चना जोगळेकर
अर्चना जोगळेकर ह्या एक मराठी, हिंदी, तामीळ, उडिया या भाषांतील चित्रपटांत काम करणाऱ्या मराठी अभिनेत्री आहेत. त्या एक कथ्थक नृत्त्यांगना, चित्रपट दिग्दर्शक आणि निर्मात्याही आहेत. आशा जोगळेकर या त्यांच्या मातोश्री.
इतिहास

अर्चना जोगळकर लग्नानंतर अमेरिकेत स्थिरस्थावर झाल्या.
आशा जोगळेकर यांनी कथ्थक या नृत्यप्रकाराचे शिक्षण देणाऱ्या ’अर्चना नृत्यालय’ या संस्थेची २००३ साली एक शाखा अमेरिकेतील प्रिन्स्टन (न्यू जर्सी) येथे काढली आणि तेथील काम अर्चना यांच्यावर सोपवली.
नृत्यालयांची प्रगती

’अर्चना नृत्यालया’तील अनेक विद्यार्थिनींना भारत सरकारची ’कल्चरल टॅलेंट’ ही शिष्यवृत्ती मिळाली. अनेक मुली नृत्यस्पर्धांत पारितोषिके मिळवतात. अखिल भारतीय गांधर्व महाविद्यालयाच्या परीक्षांसाठी ’अर्चना नृत्यालय’ मुलींची तयारी करून घेते. अनेक मुली नृत्य अलंकार, नृत्य विशारद या परीक्षा देऊन आपली गुणवत्ता सिद्ध करतात.
बाल कलाकार संगीत संमेलन

’अर्चना नृत्यालया’तर्फे मुंबईत दरवर्षी अभिजात नृत्य, गायन वादन या कलांमध्ये उपजतच रस असलेल्या लहान मुलांमुलींना प्रोत्साहन देण्याच्या उद्देशाने ’बाल कलाकार संगीत संमेलन’ आयोजित करण्यात येते.
अर्चना जोगळेकर यांची भूमिका असलेले चित्रपट

* अपेक्षित (मराठी)
* आग से खेलेंग (हिंदी) (१९९८)
* आतंक ही आतंक (१९९५)
* निवडुंग (मराठी)
* बात है प्यार की (हिंदी) (१९९१)
* मर्दानगी (मराठी) (१९८८)
* मॅरिड टु अमेरिका (२०१२)
* मोगामुल (तामीळ) (१९९४)
* रंगत संगत (मराठी) (१९८८)
* संसार (मराठी) (१९८७)
* सुना चढेई (उडिया) (१९८७)
* स्त्री (उडिया) (१९९८)
अर्चना जोगळेकर यांची भूमिका असलेल्या दूरचित्रवाणी मालिका

* अवघाची संसार (मराठी)
* कर्मभूमी (हिंदी)
* किस्सा शांति का (हिंदी)
* चुनौती (हिंदी) (१९८७)
* फूलवाली (हिंदी) (१९९२)
* साम्राज्य (हिंदी)


वर्ग:मराठी नृत्यांगना
जोगळेकर, अर्चना
वर्ग:स्त्री चरित्रलेख
नोव्हेंबर २

ठळक घटना आणि घडामोडी

विसावे शतक

* १९१४ - पहिले महायुद्ध - रशियाने ऑट्टोमन साम्राज्याविरुद्ध युद्ध पुकारले
* १९३० - हेल सिलासी - इथियोपियाच्या सम्राटपदी
* १९४७ - कॅलिफोर्नियात स्प्रूस गूसचे एकमेव उड्डाण
* १९५३ - पाकिस्तानने आपले नाव बदलून पाकिस्तानचे इस्लामी प्रजासत्ताक असे केले
* १९६० - लेडी चॅटर्लीझ लव्हर हे पुस्तक प्रकाशित केल्याबद्दल पेंग्विन बूक्सवरील अश्लीलतेच्या खटल्यातून प्रकाशकाची निर्दोष सुटका
* १९६३ - दक्षिण व्हियेतनामच्या राष्ट्राध्यक्ष न्गो दिन्ह दियेमची हत्या
* १९६४ - सौदी अरेबियाच्या राजा सौदला सत्तेवरून हुसकून लावून त्याचा भाऊ फैसल राजा झाला
* १९७४ - सोलमध्ये नाइटक्लबला लागलेल्या आगीत ७४ ठार
एकविसावे शतक

* २००० - आंतरराष्ट्रीय अंतराळ स्थानकात (चित्रित) पहिले रहिवासी पोचले.
* २०१४ - भारत आणि पाकिस्तानमधील सरहद्दीवर असलेल्या वाघा चेकपोस्टवर पाकिस्तानच्या बाजूला आत्मघातकी दहशतवाद्याने घडवलेल्या स्फोटात ५२ ठार, २०० जखमी.
जन्म

* १०८२ - सोंग हुईजोंग, चीनी सम्राट
* १७५५ - मेरी ऑंत्वानेत, फ्रेंच सम्राज्ञी
* १७९५ - जेम्स पोक, अमेरिकेचा अकरावा राष्ट्राध्यक्ष
* १८४४ - महमद चौथा, ऑट्टोमन सम्राट
* १८६५ - वॉरेन हार्डिंग, अमेरिकेचा २९वा राष्ट्राध्यक्ष
* १८६५ - फ्रेडरिक बर्टन, ऑस्ट्रेलियन क्रिकेट खेळाडू
* १८७७ - व्हिक्टर ट्रम्पर, ऑस्ट्रेलियन क्रिकेट खेळाडू
* १८७७ - आगा खान तिसरा, शिया इमाम
* १८९१ - हॅरी इलियट, इंग्लिश क्रिकेट खेळाडू
* १८९७ - सोहराब मेहेरबानजी मोदी भारतीय चित्रपट निर्माते, दिग्दर्शक व अभिनेते
* १९०८ - फ्रेड बेकवेल, इंग्लिश क्रिकेट खेळाडू
* १९२८ - जेरी अलेक्झांडर, वेस्ट ईंडीझचा क्रिकेट खेळाडू
* १९३५ - मोहम्मद मुनाफ, पाकिस्तानी क्रिकेट खेळाडू
* १९३८ - सोफिया, स्पेनची राणी
* १९६५ - शाहरुख खान, भारतीय अभिनेता
* १९८१ - इरफान फझील, पाकिस्तानी क्रिकेट खेळाडू
मृत्यू

* १२८५ - पीटर तिसरा, अरागॉनचा राजा
* १३२७ - जेम्स दुसरा, अरागॉनचा राजा
* १९३५ - जेम्स कॅमेरोन, दक्षिण आफ्रिकेचा क्रिकेट खेळाडू
* १९५० - जॉर्ज बर्नार्ड शॉ, आयरिश लेखक
* १९६३ - न्गो दिन्ह दियेम, दक्षिण व्हियेतनामचा राष्ट्राध्यक्ष
प्रतिवार्षिक पालन

ऑक्टोबर ३१ - नोव्हेंबर १ - नोव्हेंबर २ - नोव्हेंबर ३ - नोव्हेंबर ४ - नोव्हेंबर महिना
बाह्य दुवे
पावलो कोएलो

पावलो कोएलो|thumb|200px
पावलो कोएलो (२४ ऑगस्ट, १९४७) हे एक प्रसिद्ध ब्राझिलियन लेखक आणि गीतकार आहेत.

त्यांचा जन्म रियो दे जेनेरो, ब्राझील येथे झाला. ते जेसुइट शाळेत शिकले. कुमारवयात कोएलो यांना लेखक बनायचे होते. जेव्हा त्यांनी आपल्या आईला हे सांगितले तेव्हा त्या उत्तरल्या," माझ्या बाळा, तुझे वडील एक अभियंता आहेत. ते तर्कशुद्ध आणि योग्य विचार करतात, व त्यांना या जगाची स्पष्ट ओळख आहे. लेखक बनणे म्हणजे नक्की काय हे तुला कळले आहे का?"
त्यावर कोएलो यांनी संशोधन केले आणि असा निष्कर्ष काढला की लेखक 'कायम चष्मा घालतो व कधीच केस विंचरत नाही' आणि 'स्वतःच्या पिढीला कधीही आपले विचार समजू न देणे ही त्याची जबाबदारी व त्याचे कर्तव्य असते'.
अवघ्या १६ वर्षांचे असताना कोएलोंच्या अबोलपणामुळे व पारंपारिक मार्गांना विरोध करण्यामुळे त्यांच्या पालकांनी त्यांना मानसिक रुग्णालयात दाखल केले होते. तिथल्या त्यांच्या वास्तव्यात ते तीन वेळा पळून गेले होते. ते २० वर्षांचे असताना त्यांना तिथून सोडण्यात आले. त्या काळाबद्दल कोएलो नंतर एकदा म्हणाले, "त्यांना मला इजा करायची नव्हती ,त्यांना फक्त काय करावे ते कळत नव्हते. त्यांनी तसे मला उध्वस्त करायला नव्हे तर मला वाचवायला केले होते."

'द अलकेमिस्ट' हे त्यांचे सर्वात गाजलेले पुस्तक असून सन २००५ पर्यंत त्याच्या ४.३ दशलक्ष प्रती विकल्या गेल्या आहेत. हे पुस्तक जगातील ५६ भाषांत प्रकाशित झाले आहे. याखेरीज 'व्हेरोनिका डिसाइड्स टू डाय', 'इलेवन मिनिट्स', ' द फ़िफ़्थ माउन्टेन' आणि 'द डेव्हिल ऍण्ड मिस प्रॅम' ही त्यांची प्रसिद्ध पुस्तके आहेत. त्यांना फ़्रांसचा लेजिअन द ऑनर, वर्ल्ड एकोनोमीक फ़ोरमचा क्रिस्टल अवार्ड ही पारितोषिके मिळाली आहेत. कोएलो हे जगाला प्रेरणा देणारे एक लेखक आहेत. 8.shtml

कोएलो, पावलो
कोएलो, पावलो
वर्ग:इ.स. १९४७ मधील जन्म
अभिमन्यु

250px|thumb|right|अभिमन्यु व उत्तरा


अभिमन्यू अर्जुन व सुभद्रेचा पुत्र होता. तो कृष्णाचा भाचा असून चक्रव्यूह भेदण्याचे अर्धवट ज्ञान त्याला आईच्या पोटात असतानाच मिळाले होते. चक्रव्यूह भेदण्याचे असे ज्ञान असणाऱ्या केवळ ४ व्यक्ती होत्या त्यापैकी अभिमन्यू एक होता. त्याच्याशिवाय, अर्जुन ,कृष्ण व द्रोणाचार्य यांनाच चक्रव्यूह भेदण्याचे ज्ञान होते.

वयाने लहान पण अत्यंत शूर अशा अभिमन्यूला जयद्रथाने कपटाने मारले. उत्तरा ही विराट राजाची कन्या होती. अर्जुनाने बृहन्नडेच्या वेशात तिला नृत्य शिकविले होते.ती अभिमन्यूची पत्नी होती. व परीक्षित हा त्यांचा मुलगा.

अभिमन्यू हा अर्जुनाचा पुत्र होता. वयाच्या १५ व्या वर्षी फाल्गुन महिन्यात त्यांचा विवाह उत्तरासोबत झाला. वयाच्या १६ व्या वर्षी, अभिमन्यूची पत्नी उत्तरा हिला आषाढ महिन्याच्या एक दिवस आधी गर्भधारणा झाली, ज्या दिवशी त्याने महाभारताच्या युद्धात वीरगती प्राप्त केली. द्वापार युगात सर्वात लहान वयात स्त्रीला शारीरिक सुख मिळवून देणारा तो एकमेव होता.

अभिमन्यू हा महाभारताचा नायक अर्जुनाचा मुलगा आणि सुभद्रा, जो बलराम आणि कृष्णाची बहीण होती. त्याला चंद्र देवाचा पुत्र देखील मानले जाते. असे मानले जाते की सर्व देवतांनी आपल्या पुत्रांना अवतार म्हणून पृथ्वीवर पाठवले होते, परंतु चंद्रदेव म्हणाले की आपल्या मुलाचा वियोग आपण सहन करू शकत नाही, म्हणून आपल्या मुलाला फक्त सोळा वर्षांचे मानवी रूप द्यावे.

अभिमन्यूचे बालपण त्याच्या नानिहाल द्वारकेत गेले. महाराज विराट यांची कन्या उत्तरा हिच्याशी त्यांचा विवाह झाला होता. अभिमन्यूचा मुलगा परीक्षित, जो अभिमन्यूच्या मृत्यूनंतर जन्माला आला होता, तो कुरु वंशातील एकमेव जिवंत पुरुष सदस्य होता जो युद्धाच्या समाप्तीनंतर पांडव राजवटीला पुढे नेत होता.

अभिमन्यू हा असाधारण योद्धा होता. त्याने कौरवांच्या सरणीच्या सातपैकी सहा दरवाजे तोडले, ज्याला चक्रव्यूह म्हणतात. कथेनुसार, अभिमन्यूला त्याच्या आईच्या पोटात असतानाच अर्जुनाच्या मुखातून चक्रव्यूह छेदण्याचे रहस्य कळले होते. पण सुभद्रा मधोमध निवांत असल्याने व्यूहातून बाहेर येण्याची पद्धत ऐकू आली नाही. अभिमन्यूच्या मृत्यूचे कारण जयद्रथ होता ज्याने इतर पांडवांना व्यूहात प्रवेश करण्यापासून रोखले. कदाचित याचाच फायदा घेऊन, युद्धाच्या शेवटच्या टप्प्यात, कौरवांच्या बाजूच्या सर्व योद्धांनी, युद्धाचे नियम विसरून त्या मुलावर हल्ला केला, ज्यामुळे तो हौतात्म्य पत्करला. अभिमन्यूच्या मृत्यूचा बदला घेण्यासाठी अर्जुनाने जयद्रथाचा वध करण्याची शपथ घेतली होती.
जन्म

पांडव अर्जुनाचा सर्वात चांगला मित्र कृष्णाची बहीण सुभद्रा हिच्या पोटी अभिमन्यूचा जन्म झाला. पांडवांचा फासेचा खेळ हरल्यानंतर, द्रौपदीसह सर्व पांडवांना 13 वर्षांसाठी वनवासात पाठवण्यात आले. या काळात सुभद्रा तिच्या भावांसोबत द्वारकेत राहिली, जिथे तिने अभिमन्यूला इतर कुटुंबीयांसह वाढवले. त्याला प्रद्युम्न, बलराम आणि कृष्ण यांनी शस्त्रास्त्रे आणि युद्धाचे प्रशिक्षण दिले होते. बलरामांनी अभिमन्यूला अग्नी धनुष्य दिले होते.

पांडवांचा वनवास संपल्यानंतर, दुर्योधन त्यांची संपत्ती आणि संपत्ती परत करण्यास तयार नव्हता. त्यामुळे पांडवांना त्यांचे हक्क परत मिळवण्यासाठी लढाई करावी लागली.

लोककथेनुसार, अभिमन्यू जेव्हा त्याच्या आईच्या उदरात होता, तेव्हा त्याने चक्रव्यूहाबद्दल ऐकले आणि चक्रव्यूहात प्रवेश करण्यासाठी अर्धे ज्ञान प्राप्त केले. तथापि, महाकाव्यात, चक्रव्यूहात प्रवेश कसा करायचा हे अभिमन्यू अर्जुनाकडून शिकतो.


वर्ग:महाभारतातील व्यक्तिरेखा
वर्ग:कुरु कुळ